﻿EVOLUŢIA ADVERBELOR DE TIMP ATUNCI, ACUM, APOI CĂTRE STATUTUL DE MĂRCI DISCURSIVE RODICA ZAFIU Universitatea din Bucureşti Institutul de Lingvistică „Iorgu Iordan – Al Rosetti” 1 Gramaticalizare şi pragmaticalizare Un proces de gramaticalizare destul de răspândit conduce la transformarea unor adverbe în conectori sintactici; în paralel sau în continuarea acestui proces, adverbele pot deveni conectori pragmatici sau mărci discursive Universaliile (sau constantele tipologice) semantice şi sintactice presupun trecerea de la concret la abstract, de la exterior la interior, în etape care pot fi descrise (a) de un model explicativ general, care prezintă, într-o perspectivă cognitivă, procesul de „subiectificare” (Traugott 1989, Langacker 1990 etc ), dar şi de (b) un model sintactico-semantic specific adverbelor şi în genere circumstanţialelor (Traugott 1995, Hopper şi Traugott 2003: 37): (a) descriere obiectivă a situaţiei (spaţiu/timp) > procese mentale (perspectivă internă); (b) adverb/circumstanţial intern > adverb/circumstanţial propoziţional > particulă discursivă Evoluţia adverbelor deictice şi anaforice de timp către statutul de mărci discursive este un fenomen bine cunoscut, cu desfăşurare asemănătoare în mai multe limbi (Brinton 2001) Am ales pentru analiza care urmează trei dintre cele mai caracteristice adverbe temporale din română, ale căror valori prototipice sunt: (a) referirea la timpul enunţării (acum), (b) referirea la alt timp decât al enunţării (atunci) şi (c) ordonarea pe o axă a succesiunii (apoi) În multe limbi, acestea evoluează fie (a) către funcţia de marcă de ruptură şi opoziţie (engl now, fr or, it ora, rom acum etc ), fie (b-c) către funcţia de marcă de consecinţă, concluzie sau – în sensul cel mai larg – de continuitate discursivă (engl then, fr alors, it allora, rom atunci etc ; fr puis, sp pues etc ) În cazul adverbelor româneşti, ne propunem să stabilim care sunt stadiile de dezvoltare a valorilor discursive şi cât de vechi este procesul de pragmaticalizare; de asemenea, vom încerca să explicăm unele trasee specifice în evoluţia adverbelor Valorile pragmatice ale primilor doi termeni pe care îi urmărim – acum şi atunci – nu sunt foarte fixate şi par a fi mult mai puţin frecvente decât în alte limbi romanice; consecinţa, de pildă, e mai des marcată în română de conectorii de origine modală (aşa, aşadar, aşa că , astfel că ) decât de cei de origine temporală Procesul de pragmaticalizare cel mai avansat, prin care s-a obţinut, din cel de-al treilea adverb, principala marcă dialogală de răspuns (apoi > păi), este destul de atipic în comparaţie cu alte evoluţii discursive ale unor adverbe temporale Încercând să urmărim etapele pragmaticalizării celor trei adverbe – acum, atunci, apoi –, includem în investigaţie şi unele elemente atipice şi controversate, în primul rând pe amu (marcator de continuitate discursivă sau particulă modală), posibil rezultat al unei pragmaticalizări foarte avansate în secolul al XVI-lea, dar abandonate ulterior 2 Acum 2 1 Evoluţia adverbului deictic al enunţării către funcţia de conector adversativ sau, mai exact, de marcă pragmatică de ruptură, a fost studiată în mai multe limbi romanice A fost descrisă trecerea de la lat ora la fr or (Ollier 1995), precum şi în modul în care franceza actuală repetă procesul, prin utilizarea discursivă a adverbului maintenant (Bertin 2001) În italiană, un proces asemănător a condus de la etimonul latin la conectorul ora (Castelnovo 1995); şi în spaniolă, ahora are valoare adversativă, de marcator discursiv de contraargumentare (Martín Zorraquino şi Portolés 1998) 2 2 Acum (din lat *eccum-modo, după CDDE şi DA) este foarte răspândit în limba veche, cu variantele acmu, acu, acuma şi cu valorile sale fundamentale, deictice Valoarea de conector – asociată cu poziţia iniţială – este ilustrată în DA cu citate din secolul al XIX-lea, ceea ce ar părea să indice că nu este foarte veche De fapt, valori pragmatice apar chiar în textele din secolul al XVI-lea, dar sunt foarte rare 2 3 În Cazania lui Coresi (Evanghelie cu învăţătură, 1581) sunt 238 de ocurenţe ale lui acum (în forma acmu) Cele mai multe au funcţie deictică sau anaforică a) Acmu funcţionează ca deictic temporal, referitor la momentul enunţării sau la o perioadă mai largă care îl include; în genere, apare în texte în opoziţie cu alte adverbe sau cu reperele furnizate de timpurile verbale: (1) Acmu amu mestecaţi sântǔ derepţii cu păcătoşii; iară atunce foarte bine despărţiţi fi-vorǔ (Coresi, Ev , 38); (2) una ştiu, că orbǔ era, acmu văzǔ! (Coresi, Ev , 167) b) Tot ca adverb temporal, deictic, acmu se poate referi la timpul narativ (indicând perspectiva personajului, într-o naraţiune); în aceste condiţii, adverbul apare în enunţuri alături de verbe la timpul trecut, care marchează distanţa temporală şi perspectiva naratorului): (3) Ştiia pre orbulǔ şi chipulǔ obrazului lui, cumǔ era mai den nainte, şi-şǔ aducea aminte Ochii lui acmu văzură deşchişi, şi nu crezură că iaste elǔ (Coresi, Ev , 170); (4) Acmu înţeleaseră că toate câte-ai datǔ mie, de la tine sântǔ (Coresi, Ev , 181) c) În construcţii corelative (acmu şi aciia, acum aorea, acum acum), adverbul funcţionează anaforic, întreaga construcţie având o valoare unitară (indică realizarea imediată, respectiv alternanţa): (5) Adecă, acmu zise Hristosǔ bolnavului: „Scoală!”, şi aciia lucratǔ fu zicerei (Coresi, Ev , 146); (6) Acmu amu cheamă-se apă, aorea focǔ (Coresi, Ev , 158) Din totalul ocurenţelor adverbului, o parte nu sunt de fapt independente, ci cuprinse în secvenţa de-acum, care la Coresi funcţionează, deocamdată, deictic, dar care va deveni o tipică marcă de continuitate (ca şi de aici, care va evolua spre conectorul deci) Din cele 238 de ocurenţe ale lui acum, doar 18 sunt în poziţie iniţială Dintre acestea, 12 au valoare deictică şi una (exemplul 6 de mai sus) intră într-o pereche corelativă cu sens alternativ Din cele rămase, 4 pot fi interpretate şi ca deictice, dar şi ca mărci discursive, conectori pragmatici de tip „concluziv”: pentru că apar la începutul unui enunţ imperativ, ancorând astfel actul injonctiv în contextul său, conectându-l la situaţia care îl impune: (7) Şi iară: „Acmu, bogaţilorǔ, plângeţi-vă şi vă rugaţi de chinurele voastre ce vinǔ spre voi” (Coresi, Ev , 53); (8) Şi se bucură şi se veseliia grăindǔ: „Acmu lasă robulǔ tău, Doamne, după cuvântulǔ tău cu pace!” (Coresi, Ev , 517) O singură ocurenţă, plasată la începutul unei secvenţe explicative a textului, admite atât interpretarea deictică (acmu ca marcă a perspectivei personajelor), cât şi rolul de conector pragmatic, tot de tip „concluziv” sau „de continuitate”: (9) (Evanghelie) Văzură năroadele şi se mirară, şi proslăviră Dumnezeu ce deade aşa puteare oamenilorǔ (Tâlcǔ) Acmu nimică nu se păru năroadelorǔ că e vreo nălucă sau vreo păreare, ce văzură toţi oamenii şi se mirară, şi slăviră pre Dumnezeu de acea puteare ce se arătă atunce (Coresi, Ev , 62) 2 4 După mai mult de jumătate de secol, în Cazania lui Varlaam (Carte românească de învăţătură, 1643), acmu are 225 de apariţii, dintre care doar 6 sunt la început de enunţ Cele 6 ocurenţe iniţiale au o distribuţie pragmatică asemănătoare, pentru că acmu apare în context dialogal şi în enunţuri construite la persoana a II-a Două dintre enunţuri sunt la imperativ, context în care, ca şi la Coresi, este indecidabil raportul dintre funcţia deictică şi cea de conectare: (10) Arată-să pentru ce să obrezui Hristos într-această dzi de astădzi Acmu iarăşi ascultă ce iaste obreazanie (Varlaam, C , 351) În alte exemple, acmu apare coocurent cu un imperativ şi plasat non-tematic, postpus primului constituent sintactic al enunţului; este situaţia tipică din limba veche pentru dar concluziv (Zafiu 2009) sau (v infra) pentru amu: (11) Audziţi acmu, fraţilor, întoarcerea fiiului celui curvariu (Varlaam, C , 32) Şi în această situaţie, este posibilă şi interpretarea lui acmu ca deictic, dar şi ca marcă discursivă (particulă de continuitate) La Varlaam, secvenţa de-acmu (inclusă în statistica de mai sus, a ocurenţelor lui acmu) capătă de câteva ori, mai ales în contexte metadiscursive şi injonctive, valoare de conector de continuitate: (12) Cade-să de-acmu a şti întăiu ce închipuiesc veşmintele celea ce pusără apostolii pre asin (Varlaam, C 76); (13) Ascultaţi de-acmu şi ruga vamăşului, carele-ş adusă aminte de păcatele sale (Varlaam, C , 25-26) 2 5 La Antim Ivireanul, după mai mult de o jumătate de secol, 21 din totalul de 116 ocurenţe ale lui acum (care apare în formele: acum 85, acuma 29, acu 2) sunt în poziţie iniţială Mai mult, 13 dintre acestea sunt cuprinse în secvenţa acuma dară: (14) Acuma, dară, trebue să înţelégem întâi lucrarea acestui cuvânt (Antim Ivireanul, O , 79); (15) Acuma dară, de vom zice că iubim pe Hristos, să vedem care poruncă a lui ţinem (Antim Ivireanul, O , 80) Secvenţa, izolată sintactic, pare a avea valoare mai curând adversativă, „de ruptură”, deşi particula adverbială dară, în poziţia a doua, marchează continuitatea S-ar părea că binomul ruptură–continuitate are drept suport cele două componente ale sintagmei, acum fiind marca de ruptură De altfel, acum(a), are această valoare atunci când este folosit singur, în poziţie iniţială, în două cazuri (celelalte 6 sunt deictice): (16) Acum, toate acéstia, oare făcutu-li-am? (Antim Ivireanul, O , 204); (17) Acuma, iaste cu putinţă să se afle cineva atâta de vrăjmaş luiş, cât să lase să treacă şi acéste trei zile şi să rămâe nepocăit, să rămâe nemişcat din Eghipetul răutăţilor, să rămâe lipsit de daruri şi de milostivirea lui Dumnezeu, ce-l chiamă la pocăinţă? (Antim Ivireanul, O , 209) În ambele exemple, se observă faptul că ruptura la nivel pragmatic înseamnă schimbare de act de limbaj, mai exact introducere în discurs a unei interogaţii 2 6 În textele din a doua jumătate a secolului al XIX-lea, marcatorul pragmatic apare, dar nu foarte frecvent Într-un volum din publicistica lui Eminescu (Opere, IX, 1876-1877), acum apare de 278 de ori (dintre care de 157 de ori în forma acuma) Doar 28 de ocurenţe sunt în poziţie iniţială şi toate sunt deictice E cert că utilizarea retorică a lui acum este tipică pentru oralitate; chiar dacă lipseşte din publicistica lui Eminescu, se poate găsi în oratoria politică a contemporanului său Titu Maiorescu: (18) Acum să-mi daţi voie să fac o altă critică (Maiorescu, DP, 1878, II, 92); (19) Acum dacă în realitate s-a executat bine sau rău acea lege, aceasta nu o examinez (Maiorescu, DP, 1878, II, 104) Exemplele de mai sus ilustrează foarte bine trecerea de la utilizarea deictică în context metadiscursiv (18) la funcţia de conector pragmatic (19) Până în prezent, această posibilitate de utilizare a lui acum există, dar cu o frecvenţă limitată În corpusul de română actuală IVLRA, exemplele sunt destul de puţine: (20) Da’ vreau să te-ntreb ceva Acuma Nu ştiu, io văd aşa, că toate problemele sînt bune: greşesc şi io, greşeşti şi tu, normal (IVLRA, 191) Utilizarea „adversativă”, ca marcă de ruptură, impune o pauză după acum (care ar putea fi un semn al elipsei elementului metadiscursiv) Relaţia dintre continuitate şi ruptură este prezentă în evoluţia conectorului dar – adversativ şi concluziv – şi a fost teoretizată în descrierile lui or (considerat de unii adversativ, de unii concluziv, v Avram 1983); mişcarea pragmatică constă într-o ancorare (continuitate) faţă de care se formulează un punct de vedere diferit Din exemplele de mai sus ar rezulta că acum a avut iniţial o tendinţă de a dezvolta valori concluzive, dar şi adversative Acestea apar în mod normal în contexte metadiscursive, în care adverbul se referă strict la momentul enunţării şi intră astfel în dinamica epistemică a înlănţuirii unui raţionament de confirmare sau de infirmare 3 Amu 3 1 Sunt câteva necunoscute în istora formei amu: aceasta este considerată în genere o simplă variantă regională a lui acum (acmu, acu, acuma), având deci originea şi valorile fundamentale ale adverbului temporal S-a formulat însă şi ipoteza unei origini diferite: din lat ad-modum (Hasdeu 1998: 133, 838) sau ad-modo (Procopovici 1921) În multe texte din secolul al XVI-lea, în special în cele coresiene, amu are un uz special, care impresionează prin frecvenţă, dar nu se va păstra ulterior Astfel, în Cazania lui Coresi sunt 1500 de ocurenţe ale lui amu, în vreme ce la Varlaam sunt doar 5, iar la Antim Ivireanul nu mai putem găsi niciuna Reducerea drastică a prezenţei sale în mai puţin de un secol rămâne un fenomen greu de explicat S-a propus ca explicaţie a frecvenţei şi a efemerităţii sale calcul din slavă: amu ar fi redat, în traducerile coresiene, particule modale şi focale slavone, în primul rând pe ubo (DA) E totuşi greu de admis că un uz atât de insistent, chiar sistematic, nu avea un corespondent în limba vorbită E drept că actele originale din secolul al XVI-lea amu nu apare (v DÎRS XVI); în traduceri, însă, a fost identificat şi acolo unde nu avea corespondent în versiunea slavă (Costinescu 1981: 150) E posibil, de aceea, ca amu (considerat de DA o particularitate nordică) să fi caracterizat un stil discursiv care privilegia mărcile retorico-pragmatice şi care se manifesta mai ales în oratoria bisericească Hasdeu (1998: 233, 838-840) considera că au existat două cuvinte amu: unul provenit din ad-modum, folosit în secolul al XVI-lea cu sensul concluziv al lui dară („aşadar”) şi altul mai târziu, variantă fonetică simplificată a lui acmu; confundarea lor duce la utilizarea temporală (regională) a lui amu Ideea a fost reluată de Procopovici 1921 În ceea de priveşte valoarea procedurală a lui amu, glosările din dicţionare sunt divergente şi neconcludente: particula adverbială este echivalată prin conectori concluzivi, cauzali, temporali, prezentativi, adversativi (deci, căci, acum, de îndată, iată, dar, iar, cf DA) Densusianu (1975: 589-590) a descris valoarea lui amu printr-un complex de funcţii, parafrazându-l prin iată sau or sau reducându-l la statutul de „cuvânt expletiv”; trăsături care corespund de fapt cu cele pe care astăzi le considerăm specifice conectorilor sau marcatorilor discursivi În texte i se identifică valori ca „într-adevăr”, „chiar”, „tocmai”, „iată”, „deci” (Costinescu 1981: 149-150), care corespund de fapt unor funcţii modalizatoare, focalizatoare prezentative, concluzive Considerăm că e important să identificăm – pentru orice marcator discursiv – valoarea procedurală de bază, care poate produce efecte de sens secundare, în funcţie de contextul imediat, de elementele conectate Valoarea principală a lui amu în textele din secolul al XVI-lea pare a fi – aşa cum a arătat deja Hasdeu – cea de particulă pragmatică de continuitate („concluzivă”), deşi în unele cazuri există şi posibilitatea de interpretare temporală Între Procopovici şi Densusianu a existat însă o controversă asupra valorilor temporale ale particulei amu: după Procopovici, aceste valori ar fi fost total absente în textele coresiene, ele fiind dobândite ulterior, sub influenţa lui acmu/acum, în vreme ce Densusianu identifică pentru amu cel puţin o valoare temporală (rar realizată): „imediat” Şi DA îl consideră pe amu în primul rând adverb de timp (cu atestare la Dosoftei), dar sunt descrise şi sensurile sale pragmatice, de „particulă explicativă”, cu rol conjuncţional 3 2 Utilizarea consecventă, la Coresi, e caracterizată şi de poziţia fixă: amu nu apare la iniţială de enunţ sau propoziţie, ci aproape întotdeauna antepus unui prim component (particulă „de poziţia a doua”) Astfel, în exemplele de mai jos s-ar putea presupune şi o lectură deictică, în care amu ar trimite la timpul reprezentat care include enunţarea (21) sau la timpul enunţării metadiscursive („iată [vă spun] amu”, 22), ori la un timp al perspectivei narative a personajului (23-24) În toate cazurile, însă, amu se poate citi şi ca un marcator continuativ-concluziv Aceasta este lectura cea mai probabilă în (25): (21) Aceasta amu iaste fericită viaţă (Coresi, Ev , 123); (22) Iată amu, fraţilorǔ, că trecu iarna, şi primăvara înceape-se (Coresi, Ev , 87); (23) Iudeii amu era cu nusa în casă şi mângâia ea (Coresi, Ev , 95); (24) Părea-le amu feciorilorǔ jidovilorǔ că se rădică scaunulǔ căzutǔ alǔ împărăţiei lu Davidǔ (Coresi, Ev ); (25) Păharulǔ amu iaste moartea, ce pre ea ca un somnu o trecu Hristosǔ (Coresi, Ev , 90) Ca şi în cazul lui acmu/acum(a), un context frecvent este cel al injoncţiunii: (26) Să înţeleagemǔ amu, fraţilorǔ, şi noi, că datori sântemǔ, cineşǔ de noi, a ne nevoi şi a ne trudi şi prespre anǔ (Coresi, Ev , 101); (27) Veniţi amu, câţi sânteţi setoşi, la spăseniia aceştii ape limpede (Coresi, Ev , 103) În toate situaţiile de mai sus, amu este echivalabil cu dar(ă) concluziv din limba secolelor al XVIII-lea – al XIX-lea şi cu deci din limba actuală Foarte interesant, amu se combină cu diferite adverbe temporale, în construcţii care par astăzi tautologice sau contradictorii, apărând în imediata vecinătate atât a lui acmu (etimologic echivalent), cât şi a lui atunce (opusul lui acmu într-un sistem pur deictic) sau a altor circumstanţiale temporale: (28) Şi acmu amu da-va noao bucatele noastre în bună vreame (Coresi, Ev , 262); (29) Cumǔ amu acmu veade? (Coresi, Ev , 166); (30) Atunce amu cu mare frâmseaţe şi cu lumina ceriului îmbrăca-se-va trupulǔ (Coresi, Ev , 101); (31) Era amu atunce Domnulǔ Hristosǔ de ceaia parte de Iordanǔ îmblândǔ (Coresi, Ev , 97); (32) Iară cine treace den moarte la viaţă, după taină, acela amu în vecie vie-va şi nu va muri (Coresi, Ev , 99) Situaţiile de mai sus sunt argumente în favoarea ideii că în secolul al XVI-lea amu era deja pragmaticalizat şi complet diferenţiat de acmu Nu credem, totuşi, că poate fi pusă la îndoială valoarea primară şi fundamentală temporală a lui amu (care în dialectele sud-dunărene este doar adverb temporal, cf Ciompec 1985: 47-48) E posibil ca particula (provenind din lat modo, al cărui sens temporal este bine atestat) să fi fost deja pragmaticalizată în secolul al XVI-lea, ca marcator coeziv, de continuitate, cu poziţie fixă, continuând totuşi să existe şi alte utilizări ale sale (cu sensul vechi, temporal) 3 3 Rămâne, oricum, încă o întrebare: de ce pragmaticalizarea lui amu ar fi condus la o valoare concluzivă şi nu la una adversativă, ca în cazurile fr or, it ora, engl now etc ? Evoluţia către statutul de conector adversativ pare să existe în uzul regional al particulei, dar este probabil mai târzie: În Bucovina amu este o particulă foarte obişnuită Când amu nu are înţelesul de «acum», anunţă de obicei o nouă ordine de idei, sau ca simplă particulă introductivă neaccentuată, aproape fără de orice funcţiune semantică, sau ca un fel de particulă demonstrativă, accentuată, atrăgând atenţiunea asupra întorsăturii pe care o ia naraţiunea În cazul din urmă amu este urmat de o pauză scurtă (Procopovici 1921: 176) Amu adversativ – mai exact, „de ruptură” – este plasat în mod prototipic la începutul enunţului În poziţia enclitică faţă de primul component al enunţului, în care se va fixa ulterior şi dar(ă), amu marchează însă continuitatea: (33) Acmu amu întru fărăslavă arătă-se (Coresi, Ev , 535); (34) Acum dară, scoală-te şi ieşi din pămîntul acesta şi pasă la pămîntul naşterii tale, şi voiu fi cu tine! (Biblia 1688, 23) Evoluţia către funcţia concluzivă a fost înregistrată, cum am văzut, şi în cazul lui acmu (exemplul 11 de mai sus) Amu a manifestat deci, în funcţie de poziţie, ambele posibilităţi de evoluţie pragmatică cuprinse, potenţial, în elementele care se specializează pentru introducerea unei perspective noi 4 Atunci 4 1 Adverbul atunci (< lat *ad-tuncce, CDDE, DER) are, etimologic, valoare temporală, anaforică (marcând continuitatea narativă) Adverbul indică o concomitenţă cu o acţiune punctuală sau durativă sau cu un interval de timp De la valoarea anaforică (cu referinţa în trecut sau în viitor) se trece uşor la cea de conector temporal, dar numai între propoziţii cu referent trecut; de fapt, e vorba de un anaforic cu funcţie de conector, cele două valori neputând fi disociate Atunci apare din cele mai vechi texte şi în ipostaza de corelativ al mărcilor condiţionale (să/dacă , atunci), cu o valoare dezvoltată din cea temporală Din structurile de conectare temporale şi condiţionale se dezvoltă şi valoarea de conector consecutiv sau concluziv a lui atunci (indicată în DA de glosarea prin alors şi donc) Relaţia apare în plan semantic-referenţială (consecinţa), în plan epistemic (concluzia) şi în plan pragmatic-interacţional: marcând introducerea unui nou act de vorbire ca impus de situaţia precedentă (situaţia tipică este cea a acordului urmat de injoncţiune) Corespondentele din alte limbi ale adverbului atunci – engl then, fr alors, it allora etc – produc conectori consecutivi/conclusivi care realizează o tipică transpunere a succesiunii temporale în cauzalitate faptică sau argumentativă şi care evoluează adesea către statutul de mărci discursive Procesul de pragmaticalizare – indicat de pierderea valorii temporale – poate fi mai mult sau mai puţin avansat; după Bazzanella et al 2007, este mai avansat la fr alors decât la it allora Strict cantitativ şi fără diferenţierea valorilor, adverbul e bine reprezentat în textele vechi: are 239 de ocurenţe la Coresi, Ev , 336 în Varlaam, C (atunce/atunci) şi 64 (în formele atunce/ea/i) la Antim Ivireanul, O 4 2 Cele mai multe dintre apariţiile adverbului atunce la Coresi sunt strict temporale, anaforice (v supra, exemplul 1) În cazul folosirii timpurilor verbale cu aspect punctual (perfectul simplu, perfectul compus), o ocurenţă a adverbului într-un nou enunţ marchează deplasarea punctului de referinţă către momentul imediat următor: (35) El tăcu Atunce zise împăratul slugilor: ( ) (Coresi, Ev , 302) Tot anaforic, dar cu un antecedent textual exprimat funcţionează atunci în perechile corelative de tipul când atunci sau dacă (să) atunci (36); construcţia implicit condiţională poate avea şi forma unui imperativ urmat, în propoziţia următoare, de atunci (37): (36) Şi s-amǔ fi buni şi derepţi şi blânzi şi milostivi, atunce mai vârtosǔ datori sântemǔ a ne teame şi să ne smerimǔ (Coresi, Ev , 19); (37) Adu-ţi aminte, o ome, de moartea ta, şi te opreaşte de vrajbă, şi te lasă de ceartă; atunce veri împuţina păcatele tale (Coresi, Ev , 48) Din cele 239 de ocurenţe ale lui atunci, 54 sunt la început de enunţ, dar au clară valoare temporală 4 3 La Varlaam, situaţia e neschimbată: atunci este utilizat cu valori anaforic-temporale sau în structuri corelative temporale sau condiţionale (38); din 336 de ocurenţe ale adverbului, 118 sunt la început de enunţ, dar au doar valoare temporală – de conector temporal (39): (38) Şi când mergea ei, atunce şi steaoa aceaia mergea înaintea lor de-i îndirepta (Varlaam, C , 346-347); (39) lovi pre Arie cu palma preste obraz, atâta de tare cât i să strămutară fălcile Atunce să întoarsă Arie cătră împăratul şi dzise cu obidă (Varlaam, C , 340) 4 4 La Antim Ivireanul sunt numai 64 de ocurenţe, dintre care doar 4 în poziţie iniţială; numărul lor sporeşte, dar nesemnificativ (cu o singură unitate) dacă luăm în considerare secvenţa şi atunci Valorile sunt cele deja cunoscute – de anaforic şi conector temporal 4 5 Procesul de pragmaticalizare a lui atunci este, aşadar, târziu şi incomplet Şi în secolul al XIX-lea, îl găsim în primul rând cu valori temporal-anaforice, în texte care urmează modelele scrisului cult; la Eminescu, O IX, toate ocurenţele sunt de acest tip În schimb, în unele mostre de oralitate, de exemplu în discursurile politice ale lui Titu Maiorescu, recunoaştem utilizarea sa în ipostaza de conector pragmatic concluziv: (40) Atunci aştept de la guvern următoarea declarare (Maiorescu, DP, II, 122); (41) Atunci, d-lor, pentru ce mai puneţi în Constituţia acestei ginte latine din Orient o excludere religioasă? (Maiorescu, DP, II, 170); (42) Apoi atunci ce însemnează moţiunea aceasta? (Maiorescu, DP, II, 121) La Maiorescu, conectorul pragmatic atunci este, totuşi, mult mai puţin frecvent decât apoi cu care chiar este – de mai multe ori – coocurent, ca în (42) 4 6 Utilizarea pragmatică este evidentă în corpusurile orale contemporane; remarcăm exemplul (44), foarte interesant, pentru că reuneşte utilizarea de conector (atunci2) şi cea anaforic temporală (atunci1): (43) A:/ochei /atunci comand( unu din acesta (IVLRA, 188); (44) B: îhî # /okei/ # atunci2 haideţi c-o să mai discutăm atunci1 (IVLRA, 200) Cele câteva sondaje în textele mai vechi par să indice faptul că pragmaticalizarea lui atunci este încă într-un stadiu incipient 5 Apoi 5 1 Adverbul apoi (din lat ad-post, CDDE, DER) indică succesiunea pe o axă temporală şi este un tipic conector temporal Surprinzător, ocurenţele sale în textele vechi nu sunt numeroase (în comparaţie cu ale adverbelor acum şi atunci), dar au număr relativ stabil: 61 la Coresi, 61 la Varlaam, 63 la Antim Ivireanul (în textele deja citate) Conectorul pur temporal, care stabileşte succesiunea în plan referenţial, evoluează firesc – în poziţia iniţială – spre valoarea de conector metadiscursiv, care marchează succesiunea a două enunţuri, a două secvenţe de comunicare Ca marcator discursiv, apoi indică un adaos de informaţie cu aceeaşi orientare argumentativă (ca şi în plus sau de altfel); valoarea lui este mai mult de continuitate În limba actuală, apoi nu se mai foloseşte ca marcator discursiv, ipostaza sa pragmaticalizată fiind forma păi Marcatorul popular-familiar păi păstrează din sensul originar al adverbului obligativitatea de a se conecta la elementul precedent, fiind un tipic semnal de răspuns 5 2 La Coresi, marea majoritate a ocurenţelor iese din discuţie, pentru că apare în sintagmele de apoi (în grupul nominal: 24) şi mai apoi (pur adverbial: 28); la cele rămase (9), valoarea este clar anaforic-temporală, iar contextul sintactic este cel tipic pentru un circumstanţial al grupului verbal (apoi nu apare în poziţie iniţială): (45) să le se astupe gura carei vorǔ vrea apoi să mânţă (Coresi, Ev , 385) 5 3 Nici la Varlaam apoi nu apare în poziţie iniţială, iar dintre cele 61 de ocurenţe, doar 4 nu sunt cuprinse în sintagmele de apoi şi mai apoi Toate au valoare adverbială plină, de anaforice temporale: (46) Că aceasta tocmală are păcatul: diîntăiu îndulceaşte, iară apoi amăreaşte (Varlaam, C , 32); (47) Înşivă voi cu mânule voastre dezlegaţi, să nu dziceţi apoi c-am învis pre altul (Varlaam, C , 69) 5 4 Situaţia este diferită la Antim Ivireanul: din cele 63 de ocurenţe ale lui apoi, doar 4 aparţin sintagmei de apoi, iar secvenţa mai apoi lipseşte cu desăvârşire Adverbul apare de 10 ori în poziţie iniţială, cu valoarea de conector temporal: (48) Apoi, sculându-se, au certat vântul şi marea (Antim Ivireanul, O , 178) Semnificativă este frecvenţa mare a secvenţelor în care apoi însoţeşte, în postpunere, un conector de coordonare copulativă sau adversativă (şi apoi, iar apoi, dar apoi); în aceste construcţii, valoarea sa nu mai este temporală, ci concluzivă: (48) Şi apoi ce altă nevoe mai rea şi mai cumplită ar fi putut fi la ticălosul om, decât aceasta? (Antim Ivireanul, O , 224); (49) Iar apoi, luând seama cu tot denadinsul sfârşitul acestui lucru, foarte mă întristez (Antim Ivireanul, O 40); (50) Dară apoi cum şi pentru ce să fie întocma cu apostolii? (Antim Ivireanul, O , 88) 5 5 În secolul al XIX-lea, utilizările pur temporale sunt deja în minoritate; la Eminescu, este frecventă utilizarea metadiscursivă, în care apoi marchează o progresie în desfăşurarea enunţării (52); tot metadiscursivă este şi perechea corelativă cumulativă pe lângă , apoi (53) De la deixisul textual se trece la valoarea de conector pragmatic: apoi introduce un argument suplimentar (54-55), formulat adesea ca enunţ separat (56-57) Cu această funcţie apare adesea secvenţa şi-apoi (58) Poziţia mărcii discursive apoi nu este obligatoriu cea iniţială (59): (52) În acest răspuns se spune: că ministeriul unguresc e pe deplin înţeles cu politica ministrului comun de esterne; apoi că toate puterile garante lucrează în comună înţelegere (Eminescu, O IX, 214); (53) Din fericire încercarea, pre lângă aceea că e perfidă, apoi e şi eminamente vană (Eminescu, O IX, 94); (54) Germania are alte trebi de făcut; apoi pe ea n-o interesează aproape defel Cestiunea Orientului, după cum zice tăcutul ei cancelariu (Eminescu, O IX, 231); (55) Vedem că, deşi condiţia a fost admisă de către d Stremeyer, totuşi astăzi se întâmplă contrariul Ştim apoi că însuşi limba şi literatura română se vor propune în limba germană (Eminescu, O IX 216); (56) Apoi mai observ încă un lucru, fără a voi să dizbat asupra lui (Eminescu, O IX, 377); (57) Apoi ce să mai zicem de providenţă, care joacă rolul de maşinist (Eminescu, O IX, 293); (58) Şi-apoi câte mijloace nu vor găsi acei oameni cari ţin punga ţărei în mână pentru ca să influinţeze şi să corumpă şi mai mult? (Eminescu, O IX, 95); (59) Trebuia apoi să mai ştie că, lovind cu măciuca în demnitatea unui om, înseamnă a uita că măciuca are două capete (Eminescu, O IX, 83) În discursurile lui Maiorescu, conectorul pragmatic apoi este extrem de frecvent, ca marcator de răspuns (60-61) şi chiar cu funcţia de a introduce un nou act de limbaj, de pildă o interogaţie (62), într-un dialog simulat: (60) Este oare acceptaţiunea prealabilă? Apoi am acceptat, guvernul a acceptat (Maiorescu, DP, II, 116); (61) T Boldur-Lăţescu: Toţi sunt T Maiorescu: Apoi da, toţi sunt (Maiorescu, DP, II, 133); (59) Apoi, d-lor, care este chemarea comisiei? (Maiorescu, DP, II, 93) Exemplele (59-61) se identifică perfect cu utilizarea actuală a conectorului păi (cf Ştefănescu 2007: 161-185) 5 6 Cele 12 ocurenţe ale lui apoi din IVLRA sunt adverbiale, cu sens temporal Odată cu pragmaticalizarea formei scurtate păi, s-a produs o specializare, apoi păstrând valorile adverbiale primare Păi are 151 de ocurenţe în text, la început de enunţ: (61) păi e bine↓ da-n situaţia cînd io ştiu că ( ) (IVLRA, 30); (62) păi nu i-am învăţat NOI moderni? (IVLRA, 30); (63) CE vrei domle↓ să-ţi facă şi-un doctor păi# să te facă de doozeci de ani? (IVLRA, 32) Şi în cazul lui apoi, evoluţia pare să fie destul de târzie, dar rapidă şi radicală, producând principalul marcator discursiv al românei actuale O evoluţie asemănătoare are, în limbile romanice, sp pues, care a devenit, din adverb temporal, conector cauzal, apoi conector consecutiv şi marcator discursiv cu utilizare largă, de conectare la contextul anterior (Martín Zorraquino şi Portolés 1998: 4099-4100) Rămâne, desigur, şi ipoteza unei dezvoltări paralele (şi cu influenţe reciproce) a formelor apoi şi păi, dintre care cea de-a doua, specifică oralităţii, nu ar fi fost atestată, până târziu, în scris 6 Concluzii O investigare a utilizării principalelor adverbe de timp în câteva texte reprezentative de pe parcursul celor cinci secole de atestări de care dispunem pare să confirme faptul că acestea evoluează lent şi târziu spre valorile pragmatice-discursive Excepţiile de la această tendinţă sunt amu şi păi, întâlnite cu funcţii de marcatori discursivi la începutul perioadei (amu) şi la sfârşitul ei, în etapa actuală (păi): primul se explică printr-o evoluţie foarte veche, probabil de la o formă latinească specifică; cel de-al doilea pare să ilustreze o transformare recentă şi accelerată Dacă acum şi atunci urmează, în perioada actuală, direcţii prototipice de pragmaticalizare (spre valoarea adversativă, respectiv consecutiv-concluzivă), nu acelaşi lucru se poate spune despre traseele care au condus la amu (concluziv, marcator de continuitate) şi la valorile lui apoi/păi: acesta nu devine une element consecutiv sau copulativ (aditiv), ci o marcă polifuncţională de răspuns, de întărire sau de ezitare Evoluţiile româneşti se dovedesc încă o dată atipice; e nevoie de noi ipoteze explicative care – în funcţie de anumite tipare structurale şi cognitive şi, poate, de modele culturale ale scrisului şi ale oralităţii, să dea seamă de specificitatea lor tipologică BIBLIOGRAFIE Avram, M (1983): Coordonarea prin or în limba română – Limba română, XXXII, 5, p 445-453 Bazzanella, C et al (2007): Italian allora, French alors: functions, convergences and divergences – Catalan Journal of Linguistics, 6, p 9-30 Bertin, A (2001): Maintenant: un cas de grammaticalisation? – Langue française, 130, p 42-64 Brinton, L J (1996): Pragmatic markers in English Grammaticalization and discourse functions – Berlin/New York: Mouton de Gruyter Brinton, L J (2001): Historical discourse analysis – Schiffrin, D , D Tannen, H Hamilton (eds ), Handbook of discourse analysis – Oxford: Blackwell, p 138-160 Brinton, L J (2009): Pathways in the development of pragmatic markers in english – van Kemenade, A , B Los (eds ), The Handbook of the history of English – Oxford: Blackwell, p 307-334 Ciompec, G (1985): Morfosintaxa adverbului românesc: sincronie şi diacronie – Bucureşti: Editura Ştiinţifică şi Enciclopedică Castelnovo, W (1995): Ora as a perspective adverb –Bertinetto, P M , V Bianchi, J Higginbotham, M Squartini (eds ), Temporal Reference, Aspect and Actionality, I: Semantic and Syntactic Perspectives – Torino: Rosenberg & Sellier, p 237-253 Costinescu, M (1981): Codicele Voroneţean, ed critică, studiu filologic şi studiu lingvistic – Bucureşti: Minerva Densusianu, O (1975): Opere, II, Histoire de la langue roumaine, ed B Cazacu, V Rusu, I Şerb – Bucureşti: Editura Minerva Dimitrescu, F (1973): Contribuţii la istoria limbii române vechi – Bucureşti: Editura Didactică şi Pedagogică Ernout, A , A Meillet (2001): Dictionnaire étymologique de la langue latine, ed a IV-a – Paris: Klincksieck Hasdeu, B P (1998): Etimologicum Magnum Romaniae, Dicţionarul limbei istorice şi poporane a românilor, I , ed Gr Brâncuş – Bucureşti: Teora Hopper, P J , E Traugott (2003): Grammaticalization, ed a II-a – Cambridge: Cambridge University Press Langacker, R W (1990): Subjectification – Cognitive Linguistics, 1, 1, p 5-38 Le Draoulec, A , M Bras (2006): Quelques candidats au statut de „connecteur temporel” – Cahiers de Grammaire, 30, p 219-237 Le Draoulec, A , M Bras (2007): Alors as a possible temporal connective in discourse – Cahiers Chronos, 17, p 81-94 Martín Zorraquino, M A , J Portolés (1998): Los marcadores del discurso – Bosque, I , V Demonte (eds ), Nueva gramática descriptiva de la lengua española – Madrid: Fundación Ortega y Gasset Ollier, M -L (1995): Or, opérateur de rupture – Lynx, 32, p 13-31 Procopovici, A (1921): Eccum – Dacoromania, 1 (1920–1921), p 162-185 Schiffrin, D (1987): Discourse markers – Cambridge: Cambridge University Press Ştefănescu, A (2007): Aspecte pragmatice Incursiuni în limba română actuală – Bucureşti: Editura Universităţii din Bucureşti Traugott, E C (1989): On the rise of epistemic meanings in English: An example of subjectification in semantic change – Language, 57, p 33-65 Traugott, E C (1995): The role of the development of discourse markers in a theory of grammaticalization Paper presented at ICEHL XII, Manchester 1995, http://www stanford edu/~traugott/papers/discourse pdf Zafiu, R (2009): L’évolution des connecteurs adversatifs du roumain en perspective romane – Iliescu, M , P Danler, H M Siller, Heidi (eds ), Actes du XXVe Congrès International de Linguistique et de Philologie Romanes, Berlin/New York: Walter de Gruyter (în curs de apariţie) SURSE ŞI ABREVIERI Biblia (1688) = Biblia adecă dumnezeiasca scriptură a Vechiului şi Noului Testament, tipărită întâia oară la 1688 – Bucureşti, Editura Institutului Biblic şi de Misiune al B O R , 1988 Coresi, Ev = Diaconul Coresi, Carte cu învăţătură (1581), ed Sextil Puşcariu, Alexie Procopovici – Bucureşti: Socec & Co , 1914 Antim Ivireanul, O = Antim Ivireanul, Opere, ediţie critică şi studiu introductiv de Gabriel Ştrempel – Bucureşti: Editura Minerva, 1972 CDDE = Candrea, I -A , Ov Densusianu, Dicţionarul etimologic al limbii române Elementele latine (A-PUTEA), ed Gr Brâncuş – Piteşti: Editura Paralela 45, 2003 DA DA = Dicţionarul limbii române, tomurile I şi II (literele A-C, D-de, F-J, L-lojniţă) – Bucureşti: Librăriile Socec & Comp şi C Sfetea; Universul, 1907-1949 DER DER = Alexandru Ciorănescu, Dicţionarul etimologic al limbii române, trad rom – Bucureşti: Editura Saeculum I O , 2001 DEX DEX = Dicţionarul explicativ al limbii române (coord : Ion Coteanu, Lucreţia Mareş), ed a II-a – Bucureşti: Univers Enciclopedic, 1996 DÎRS XVI = Documente şi însemnări româneşti din secolul al XVI-lea, text stabilit şi indice de Gh Chivu, M Georgescu, M Ioniţă, Al Mareş, Al Roman-Moraru, introducere de Al Mareş – Bucureşti: Editura Academiei, 1979 DLR = Dicţionarul limbii române, serie nouă, tomurile VI- (literele M-) – Bucureşti: Editura Academiei, 1965- IVLRA = Liliana Ionescu-Ruxăndoiu (coord ), Interacţiunea verbală în limba română actuală Corpus selectiv şi tipologie – Bucureşti: Editura Universităţii din Bucureşti, 2002 Maiorescu, DP, II = Titu Maiorescu, Discursuri parlamentare, II (1876-1881), ed C Schifirneţ – Bucureşti: Albatros, 2003 Eminescu, O IX = M Eminescu, Opere, IX, Publicistică (1870-1877), ed iniţiată de Perpessicius, coord P Creţia – Bucureşti: Editura Academiei R S R , 1980 Varlaam, C = Varlaam, Carte românească de învăţătură (1643), în Opere – Chişinău: Editura Hyperion, 1991 NOTE